越南国家图书馆

越南国家图书馆（越南语：Thư viện Quốc gia Việt Nam；法语：Bibliothèque Nationale du Viet Nam）是越南个国家图书馆，勒垃河内还剑湖。伊是法国人按照1917年11月29号颁布个法令成立个，伊辰光是印度支那个中央图书馆。1919年9月份，图书馆向公众开放。伊先后改名叫皮埃尔·帕斯基耶图书馆（Pierre Pasquier，1935年2月28号）、国家图书馆（Bibliothèque Nationale，1945年10月20号）、河内中央图书馆（Bibliothèque Centrale de Hanoï，1947年2月），1958年11月21号改成现在箇名字。 网站搭仔数字藏品 图书馆网站有越南文、英文和法文版本，提供有关图书馆个消息，介绍图书馆近腔个活动咾啥个。网站高头还有越南图书馆员职业发展、出版物、图书馆学个信息。网站还有数字藏书个内容，有得： 博士论文，收录越南人写个30,000多篇论文个摘要搭仔全文。 印度支那书，保存从17世纪到1954年印度支那个相关书。 有关河内个书搭地图。 汉喃文书籍。是用喃字搭仔儒字写个，勒垃越南喃字遗产保护会个合作底下传到网浪向，创立汉喃数字图书馆。 磁带、光盘。 有关越南个英文书。 参考 外部链接 官方网站